Diari Oficial de la Generalitat Valenciana


Sumari del DOGV 6232, del 24-03-2010 (2010/2831)

Informació pública del projecte de conveni de col·laboració entre la Generalitat Valenciana, l'Ajuntament de València i SEPES, per al desenvolupament de les actuacions residencials Parc Central d'Enginyers i Parc i Mestrança d'Artilleria.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6232

Data del DOGV
:   24-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2831


Data del document
:   04-03-2010

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del projecte de conveni de col·laboració entre la Generalitat Valenciana, l'Ajuntament de València i SEPES, per al desenvolupament de les actuacions residencials Parc Central d'Enginyers i Parc i Mestrança d'Artilleria. [2010/2831]  
Mitjançant la Resolució número 270-G, de data 3 de març de 2010, dictada pel regidor delegat d'Urbanisme i Habitatge, en virtut de la delegació conferida per la Junta de Govern Local, s'ha disposat:  
«Vistos els fets exposats i els fonaments jurídics d'aplicació, l'informe amb proposta de resolució del Servei d'Assessorament Urbanístic, fent ús de les facultats que tinc conferides de conformitat amb l'article 124.4.ñ de la Llei 7/1985, de 2 d'abril, Reguladora de les Bases del Règim Local, he resolt:  
Primer. Sotmetre a informació pública durant el termini de 20 dies hàbils, comptadors des de l'endemà de la publicació corresponent en el Diari Oficial de la Comunitat Valenciana, a l'efecte de presentació d'al·legacions, el conveni de col·laboració entre la Generalitat Valenciana, l'Ajuntament de València i SEPES, per al desenvolupament de les actuacions residencials Parc Central d'Enginyers i Parc i Mestrança d'Artilleria, l'objecte de la qual és establir el marc de col·laboració entre les distintes administracions i l'entitat pública empresarial en l'exercici de les funcions públiques que tenen atribuïdes amb vista a la preparació de sòl de caràcter residencial, amb destí preferent a la implantació d'habitatges sotmesos a algun règim de protecció pública, de conformitat amb el que disposa la disposició addicional quarta de la Llei 16/2005, de 30 de desembre, de la Generalitat, Urbanística Valenciana.  
Segon. Publicar l'anunci de sotmetiment a informació pública del projecte indicat de conveni en el Diari Oficial de la Comunitat Valenciana, a fi que qualsevol persona física o jurídica el puga examinar i formular les al·legacions que tinga per convenient. L'expedient administratiu es trobarà a disposició dels interessats i ciutadans en general per al seu examen i consulta al Servei d'Assessorament Urbanístic, ubicat en la cinquena planta de l'edifici siti en l'avinguda d'Aragó, número 35, de València, de conformitat amb el que preveu l'article 86 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú».  
València, 4 de març de 2010.- El secretari: Manuel Latorre Hernández.